ΓΡΑΠΤΗ ΕΡΩΤΗΣΗ E-2615/01

υποβολή: Mara Sornosa Martnez (PSE)και Joan Colom i Naval (PSE) προς την Επιτροπή

(27 Σεπτεμβρίου 2001)

Θέμα: Απάντηση της Επιτροπής στην αντίδραση των πολιτών σε σχέση με το Εθνικό Υδρολογικό Σχέδιο της Ισπανίας

Στις 9 Σεπτεμβρίου η λεγόμενη Γαλάζια Πορεία για μία νέα κουλτούρα του νερού: ούτε ένα ευρώ για το ΕΥΣΙ συγκέντρωσε στις Βρυξέλλες περίπου 12 000 πολίτες διαφόρων ευρωπαϊκών χωρών που διαμαρτύρονταν κατά της αμφισβητούμενης πολιτικής διαχείρισης τωνδάτων που βασίζεται στην κατασκευή μεγάλωνδραυλικών έργων, με σοβαρές επιπτώσεις για το περιβάλλον και τον άνθρωπο, χαρακτηριστικό παράδειγμα της οποίας είναι ο νέος νόμος που αφορά το Εθνικό Υδρολογικό Σχέδιο της Ισπανίας.

Παράλληλα με τις εκδηλώσεις που διοργανώθηκαν κατά την εν λόγω πορεία, κατατέθηκε στις 10 Σεπτεμβρίου ενώπιον τωνπηρεσιών της Επιτροπής καταγγελία σχετικά με τις παραβιάσεις της κοινοτικής νομοθεσίας από το ΕΥΣΙ. Πώς αξιολογεί η Επιτροπή την μεγάλη κινητοποίηση στο πλαίσιο της Γαλάζιας Πορείας ως αντίδραση των πολιτών ΕΕ έναν νόμο(1) για το ΕΥΣΙ που είναι αντίθετος με την κοινοτική νομοθεσία·

Λαμβάνονταςπόψη τον επείγοντα χαρακτήρα του ψηφίσματος της καταγγελίας πουπέβαλαν οι πολίτες, δεδομένου ότι κινδυνεύει μεγάλο μέρος της ισπανικής περιβαλλοντικής κληρονομιάς, πότε πιστεύει η Επιτροπή ότι θα είναι εις θέση να απαντήσει στην καταγγελία αυτήν·

Ποιες δράσεις σκοπεύει να αναλάβει ενώπιον των ισπανικών αρχών για την επίλυση αυτού του προβλήματος· Υπάρχει σήμερα κάποια διαδικασία χρηματοδότησης του ΕΥΣΙ από τα κοινοτικά ταμεία· Εάν ναι, δεν πιστεύει η Επιτροπή ότι θα έπρεπε να παγώσει κάθε διαδικασία χρηματοδότησης μέχρι να περατωθεί η έρευνα·

(1) Νόμος 10/2001 της 5 Ιουλίου. Επίσημη Εφ. της Ισπ. Κυβ. αριθ. 161.

Απάντηση της κας Wallstrm εξ ονόματος της Επιτροπής

(12 Νοεμβρίου 2001)

Η Επιτροπή είναι βεβαίως ενήμερη για τη διαδήλωση Γαλάζια Πορεία, που έλαβε χώρα στις Βρυξέλλες στις 9 Σεπτεμβρίου 2001, και θεωρεί ότι οι ειρηνικές διαδηλώσεις σαν αυτή αποτελούν σημαντικό μέρος της δημοκρατικής διαδικασίας ως τρόπος έκφρασης των απόψεων διαφόρων ομάδων πολιτών.

Η Επιτροπή είναι επίσης σε θέση να επιβεβαιώσει ότι παρέλαβε μια καταγγελία, που επιδόθηκε από αντιπροσώπους της Γαλάζιας Πορείας στις 10 Σεπτεμβρίου. Στην καταγγελία αυτή όντωςποστηρίζεται ότι το Εθνικό Υδρολογικό Σχέδιο της Ισπανίας παραβαίνει διάφορες πράξεις της κοινοτικής νομοθεσίας. Αναμένεται ότι η ανάλυση της καταγγελίας θα ολοκληρωθεί σύντομα.

Υπάρχουν δύο κύριες πηγές κοινοτικής συγχρηματοδότησης για έργα σχετικά με τη διαχείριση τωνδάτων στην Ισπανία: το Ταμείο Συνοχής και τα Διαρθρωτικά Ταμεία. Είναι σαφές ότι όλα τα έργα που λαμβάνουν ενίσχυση, τόσο από το Ταμείο Συνοχής, όσο και από τα Διαρθρωτικά Ταμεία, πρέπει να είναι σύμφωνα με την κοινοτική νομοθεσία(1), συμπεριλαμβανομένων των περιβαλλοντικών απαιτήσεων, από κάθε άποψη.

Στο πλαίσιο του Ταμείου Συνοχής, η Επιτροπή αξιολογεί και εγκρίνει έργα ή ομάδες έργων, πουποβάλλονται από τις ισπανικές αρχές, βάσει της αξίας εκάστου, στο πλαίσιο των ισχυόντων κανονισμών. Μέχρι σήμερα, έχει εγκριθεί μια σειρά τέτοιων έργων και η Επιτροπή δημοσιεύει τακτικά πληροφορίες γι' αυτά. Μερικά από τα έργα αυτά μπορεί να έχουν συμπεριληφθεί από τις ισπανικές αρχές στο Εθνικό Υδρολογικό Σχέδιο της Ισπανίας και εναπόκειται στις εν λόγω αρχές να επισημάνουν κατά πόσον συμβαίνει αυτό ή όχι. Η ίδια λογική ισχύει και για τις αιτήσεις έργων, που βρίσκονται στη διαδικασία αξιολόγησης από την Επιτροπή, και τα οποία θα ανακοινωθούν εάν και όταν εγκριθούν.

Όσον αφορά τα Διαρθρωτικά Ταμεία, αυτά λειτουργούν βάσει προγράμματος. Τον Οκτώβριο του 2000, η Επιτροπή ενέκρινε το Κοινοτικό Πλαίσιο Στήριξης (ΚΠΣ) 2000-2006 για τις ισπανικές περιοχές του Στόχου 1. Μία από τις προτεραιότητες που τίθενται σε αυτό το Πλαίσιο είναι Περιβάλλον, φυσικό περιβάλλον καιδάτινοι πόροι. Στο πλαίσιο αυτής της προτεραιότητας και σύμφωνα με τα επιχειρησιακά προγράμματα που βασίζονται στο ΚΠΣ, οι ισπανικές αρχές έχουν επιλέξει και θα συνεχίσουν να επιλέγουν έργα προς ενίσχυση από τα Διαρθρωτικά Ταμεία. Η Επιτροπή ενημερώνεται σχετικά με τα επιλεγμένα έργα στο πλαίσιο του συστήματος παρακολούθησης, που έχει συσταθεί εντός του ΚΠΣ, και ασχολείται άμεσα με τα ποσοστά ενίσχυσης στην περίπτωση μεγάλων έργων (50 εκατομ. ευρώ ή περισσότερο). Πάλι εναπόκειται στις ισπανικές αρχές να επισημάνουν κατά πόσον τα επιλεγμένα έργα έχουν συμπεριληφθεί ή όχι από τις αρχές στο Εθνικό Υδρολογικό Σχέδιο.

(1) Κανονισμός (ΕΚ) αριθ. 1264/1999 του Συμβουλίου της 21ης Ιουνίου 1999 για την τροποποίηση του κανονισμού (ΕΚ) αριθ. 1164/94 για την ίδρυση του Ταμείου Συνοχής και κανονισμός (ΕΚ) αριθ. 1260/1999 του Συμβουλίου της 21ης Ιουνίου 1999 περί γενικών διατάξεων για τα διαρθρωτικά Ταμεία, που και οι δύο δημοσιεύθηκαν στην ΕΕ L 161 της 26.6.1999.